Ντένζιλ Ντάγκλας

Ο  Δρ Ντενζίλ Ντάγκλας (, 14 Ιανουαρίου 1953 - ) είναι πολιτικός από τον Άγιο Χριστόφορο και Νέβις. Ήταν πρωθυπουργός από τις 6 Ιουλίου 1995 ως τις 18 Φεβρουαρίου 2015. Είναι παντρεμένος και έχει μία κόρη και έναν συνονόματο γιο. Το 2009 τιμήθηκε με το βραβείο του Οργανισμού Τουρισμού της Καραϊβικής για την συνολική του προσφορά., St. Kitts & Nevis Prime Minister Dr. Denzil L. Douglas Honored by CTO with Lifetime Achievement Award, 18 Ιουνίου 2009.

 Πρώτα χρόνια και σπουδές 
Γεννήθηκε στο χωριό Σαιντ Πολς του Σαιντ Κιτς το 1953. Ακολούθησε σπουδές χειρουργικής και ιατρικής στο Πανεπιστήμιο των Δυτικών Ινδιών, στο Τρινιντάντ και Τομπάγκο. Απέκτησε πτυχίο ιατρικής το 1984.

 Πολιτική καριέρα 
Έγινε ηγέτης του Εργατικού Κόμματος (SKNLP) το 1989 και νίκησε στις γενικές εκλογές του 1995. Έγινε πρωθυπουργός στις 7 Ιουλίου του 1995 και ήταν επίσης υπουργός Εξωτερικών μέχρι το 2000. Στις εκλογές του 2000 το Εργατικό Κόμμα κέρδισε ξανά, όπως και για τρίτη φορά, στις εκλογές της 24ης Οκτωβρίου του 2004. Στις εκλογές του 2004 οι Εργατικοί κέρδισαν 7 έδρες στο κοινοβούλιο. Washington Post, St. Kitts voters cast ballots in early elections, 25-1-2010.

 Επανεκλογή 2010 
Τον Ιανουάριο του 2010, λίγο πριν τη διεξαγωγή των πρόωρων εκλογών, σε τηλεφωνική του συνέντευξη στο BBC αρνήθηκε ότι είχε λογαριασμούς εκατομμυρίων δολαρίων σε τράπεζες των ΗΠΑ. ZIZ, PM Douglas says he will not be distracted from election campaign, 24-1-2010. Στις πρόωρες βουλευτικές εκλογές που διεξήχθησαν στις 25 Ιανουαρίου 2010 Sun St. Kitts Ltd. , SKN political parties confident of victory in today's election, 25-1-2010 το Εργατικό Κόμμα του πρωθυπουργού Ντάγκλας επανεξελέγη για τέταρτη συνεχή φορά με 6 επί συνόλου 8 εδρών για τον Άγιο Χριστόφορο, με το κόμμα Κίνημα Λαϊκής Δράσης να κερδίζει δύο έδρες.St. Kitts ruling party wins in early elections, Atlanta Journal Constitution, 26-1-2010.

 Εκλογές 2015 
Ο συνασπισμός της αντιπολίτευσης Ενωτική Ομάδα  κέρδισε τις εκλογές του Φεβρουαρίου του 2015 με 7 έδρες επί συνόλου 11 στην Εθνοσυνέλευση και ο Ντάγκλας παραδέχθηκε την ήττα του κόμματός του και αποχώρησε από την πρωθυπουργία έπειτα από 20 χρόνια.Labour loses St Kitts and Nevis election, ending 20 years in government, The Guardian, 18-2-2015. Ο Τίμοθι Χάρις ορκίστηκε νέος πρωθυπουργός στις 18 Φεβρουαρίου.

 Εξωτερικοί σύνδεσμοι 

Βιογραφία (στα αγγλικά)

 Παραπομπές 

Κατηγορία:Πρωθυπουργοί του Αγίου Χριστόφορου και Νέβις